
       REPUBLIKA HRVATSKA
SPLITSKO-DALMATINSKA ŽUPANIJA
            OPĆINA KLIS
     OPĆINSKO VIJEĆE

KLASA: 
URBROJ: 
Klis, 
Na temelju članka 15. stavka 2. Zakona o javnoj nabavi (»Narodne novine«, br. 120/16, 114/22 i 48/26) te članka 50. Statuta Općine Klis (»Službeni vjesnik Općine Klis«, broj 2/26 i 8/26), Općinsko vijeće Općine Klis na __ sjednici, održanoj __________ 2026. godine, donosi

PRAVILNIK
O IZMJENAMA I DOPUNAMA PRAVILNIKA O PROVEDBI POSTUPAKA JEDNOSTAVNE NABAVE
Članak 1.
[bookmark: _GoBack]U Pravilniku o provedbi postupaka jednostavne nabave ( „Službeni vjesnik Općine Klis“ broj 8/26) u članku 4. stavak 2. briše se.
Članak 2.
U članku 10. iza stavka 2. dodaje se novi stavak 3. koji glasi:
„(3) Nabave procijenjene vrijednosti veće od 15.000,00 eura, a manje ili jednake 25.000,00 eura za robe i usluge odnosno manje ili jednake 45.000,00 eura za radove, provode se putem modula jednostavne nabave u EOJN RH upućivanjem poziva na adresu jednog ili više gospodarskih subjekata po izboru Naručitelja.“
Dosadašnji stavci 3., 4. i 5. postaju stavci 4., 5. i 6.
„(5) Svi postupci jednostavne nabave pokreću se na temelju zahtjeva za pokretanje postupka jednostavne nabave koji odobrava općinski načelnik.“
Članak 3.
U članku 14. stavku 2. dodaje se točka 12. koja glasi:
„12. podatak o pravnoj zaštiti, ako je primjenjiv.“
Članak 5.
Članak 17. stavak 1. mijenja se i glasi:
„(1) U postupcima jednostavne nabave procijenjene vrijednosti veće od 15.000,00 eura obvezno se izrađuje Zapisnik o pregledu i ocjeni ponuda.
Članak 6.
U članku 19. stavak 2. mijenja se i glasi: 
„(2) Odluka o odabiru ili odluka o poništenju dostavlja se svim ponuditeljima putem modula jednostavne nabave u EOJN RH, u postupcima iz članka 10. stavka 1. točaka 2. i 3. ovoga Pravilnika.“
Članak 7.
Članak 20. mijenja se i glasi: 
„(1) U postupcima jednostavne nabave čija je procijenjena vrijednost veća od 15.000,00 eura, gospodarski subjekt koji je sudjelovao u postupku ima pravo prigovora općinskom načelniku na odluku o odabiru ili poništenju, odnosno na poziv na dostavu ponuda i dokumentaciju najkasnije do isteka roka za dostavu ponuda, u roku od pet (5) dana od dana dostave odnosno objave odluke, odnosno od dana saznanja o povredi prava. 
(2) Prigovor se primarno podnosi putem modula jednostavne nabave u EOJN RH. Iznimno, ako prigovor bude dostavljen na drugi dokaziv način (pisanim putem ili elektroničkom poštom na adresu Naručitelja), Naručitelj će ga uzeti u razmatranje ako je podnesen u propisanom roku. 
(3) Prigovor mora biti u pisanom obliku, vlastoručno potpisan od strane ovlaštene osobe podnositelja (ili valjani elektronički potpis), te mora sadržavati podatke o podnositelju, naziv i evidencijski broj postupka jednostavne nabave, jasne razloge prigovora s obrazloženjem i prijedlog načina otklanjanja nepravilnosti. 
(4) O prigovoru općinski načelnik odlučuje donošenjem odluke kojom se prigovor odbacuje, odbija ili usvaja.
(5) Pravodobno podneseni prigovor odgađa sklapanje ugovora, odnosno izdavanje narudžbenice, do donošenja odluke o prigovoru, osim ako bi odgoda prouzročila štetu za Naručitelja ili javni interes.
(6) Odluka iz stavka 4. ovoga članka mora biti obrazložena, a dostavlja se podnositelju putem modula jednostavne nabave u EOJN RH u roku od osam (8) dana od dana primitka urednog prigovora.“
Članak 8.
(1) Postupci jednostavne nabave započeti prije stupanja na snagu ovoga Pravilnika dovršit će se prema odredbama Pravilnika koji je bio na snazi u trenutku pokretanja postupka.
(2) Ovaj Pravilnik o izmjenama i dopunama Pravilnika objavit će se u „Službenom vjesniku Općine Klis“, na internetskim stranicama Općine Klis te učiniti dostupnim u Elektroničkom oglasniku javne nabave Republike Hrvatske (EOJN RH).
(3) Ovaj Pravilnik stupa na snagu osmoga dana od dana objave u „Službenom vjesniku Općine Klis“.



KLASA: 
URBROJ: 
Klis, _________ 2026. godine
                                                                              

                                                                           OPĆINSKO VIJEĆE OPĆINE KLIS
                                                                             PREDSJEDNIK OPĆINSKOG VIJEĆA
                                                                                             Josip Didović, v.r.

